《咏鹦鹉》
明代·高岱

一入深笼损翠衣，陇云秦树事全非。
月明万里归心切，花落千全旧侣稀。
栖傍玉楼春昼永，梦回金锁曙光微。
翩翩海燕群相趁，帘幕风高得意飞。

作者简介：明湖广京全人，字伯宗。嘉靖二十九年进士。官刑部郎中。董传策、张翀、吴时来疏劾严嵩父子不法，嵩欲杀三人。岱力言于刑部尚书郑晓，得减轻戍边。岱又为资装送之出郊，嵩父子深恨之。岱竟以此出为景王府长史。曾纂辑明开国以来用兵史事，成《鸿猷录》。工诗，为李攀龙等后七子之前茅，有《西曹集》。